runetrust/blame-folketinget-dk huggingface dataset:
Carsten Kudsk (DF), 2018-05-09:
Altså, vi mener jo, at der er mulighed for at kigge på det, men det, jeg synes har været det morsomme i forhold til den her debat, er, at man har hørt nogen ordførere, der har sagt, at det ikke kunne lade sig gøre, og nogle siger, at de sådan set anerkender retten til det.
René Gade (ALT), 2015-11-17:
Men der er altså et meget, meget stærkt embedsværk, der sidder under skiftende regeringer og gør det her muligt, og jeg glæder mig over, at et i mine øjne næsten vanvittigt forslag med så mange forskellige ting, der i virkeligheden ikke har ret meget med hinanden at gøre, alligevel kan blive behandlet så relativt snorlige, som det sker.
Per Clausen (EL), 2010-06-16:
Vi har tidligere i dag, da vi diskuterede nedgangen i ministerlønningerne, fået det klart illustreret, for på grund af skattelettelsen i år til mennesker, der har en ministerløn, vil de stadig væk næste år have flere penge, selv efter at deres løn er sat ned, og selv om de ikke får den ekstra skattelettelse næste år.
Rosa Lund (EL), 2018-04-03:
Det lyder jo på papiret meget fornuftigt og rimeligt, men jeg synes, det er værd at huske på, at mange af de sigtede eller tiltalte, der udebliver fra retsmøder, ofte er socialt udsatte mennesker, der har mange andre problemer at slås med, og som typisk er i en økonomisk situation, der betyder, at statskassen ikke får bare en brøkdel af de sagsomkostninger, man pålægger dem, uanset hvor meget man i øvrigt forsøger at inddrive pengene.
Martin Lidegaard (RV), 2018-01-25:
Når vi lægger op til en UNESCO-park, er det selvfølgelig, fordi det er så enestående et naturområde, og det er rigtigt nok, at det er der, vi gerne vil henad, men det er også klart, at vi tager så meget, vi kan få, og hvis det, vi kan skabe bred enighed om, er en anden form for fredning og især et totalstop for råstofudvinding, som jeg er enig med den socialdemokratiske ordfører i er det vigtigste, så tager vi med stor glæde det, og så har beslutningsforslaget jo haft sin virkning.
Per Ørum Jørgensen (KF), 2005-06-02:
Med hensyn til Private Sector Programme og mulighederne for at bidrage til at sikre faglige rettigheder mener vi ikke, at der er brug for nogen nærmere analyse, eftersom det i forvejen er en betingelse for at modtage støtte fra PS-programmet, at man overholder ILO-konventionerne.
Mette Reissmann (S), 2018-05-16:
I Socialdemokratiet er vi glade for, at vi kan få den her dialog om legionella, og vi håber også, at vi kan bruge det her forslag til at få en ordentlig snak og få belyst samtlige muligheder for at få mindsket den her risiko og komme videre ad den vej, som forslagsstillerne allerede har lagt frem.
Bendt Bendtsen (KF), 2001-05-31:
Det beslutningsforslag, der er fremsat, om, at en kommune kan betale, er jo netop sådan, fordi vi faktisk mener, at hvad angår et menneske, der er ramt af en eller anden sygdom og så er opført på en venteliste, fordi regeringen ikke fører en ordentlig sundhedspolitik, skal der være mulighed for, at man kan gå ind og kompensere, hvis det menneske risikerer at miste sit hus og hjem og lignende, altså er ude for en eller anden større social deroute.
Karen Hækkerup (S), 2013-05-31:
Når nu jeg ved, at det ikke kan lade sig gøre, for der kan jeg ikke nå at være færdig, så giver det ingen mening at stemme for, og derfor er det ikke et udtryk for at være arrogant eller udvise manglende storsind, men simpelt hen af rent lavpraktiske årsager, at jeg anbefaler, at man ikke vedtager beslutningsforslaget.
Tove Videbæk (KRF), 2002-05-14:
Vedrørende forpligtelsen til at yde bindende minimumsstøtte til posthuse og postkontorer med under 6.000 transaktioner fordelt på et år kan jeg sige, at i Kristeligt Folkeparti tager vi det meget alvorligt, at vi skal sikre postbetjening og al anden servicering i tyndt befolkede områder.
Lisbeth Bech Poulsen (SF), 2018-10-24:
Og der har vi i fællesskab blandt partierne sagt, at vi vil have SKAT på ret køl igen, men det kræver de ressourcer, der skal til, så stikprøvekontroller ikke bliver et alt for sjældent syn – noget, man kan indtænke i sin risikotagning.
Inge Refshauge (DF), 1999-10-28:
Tiden løb fra mig sidste gang, så jeg vil lige fortælle en lille solstrålehistorie: På et sønderjysk plejehjem, nemlig Rise Plejehjem i Rødekro Kommune, har man aktiveret de ældre, det har så også noget med genoptræning at gøre, nemlig ved at tilbyde dem noget, de i deres gode tid har været optaget af, f.eks. ridning.
Hans Kristian Skibby (DF), 2011-10-27:
Nej, det var sådan set en politisk beslutning, som skulle sikre, at der også fortsat var folk, der turde at putte deres penge ind i en bank, bl.a. udenlandske investorer, som turde at placere deres overskudskapital, investeringskapital, i danske kommercielle banker.
Jacob Jensen (V), 2005-12-07:
Vi mener derimod, at det vil få en langt større effekt, når Banedanmarks rådgivende bestyrelse, som det er aftalt i den nye trafikaftale, primo 2006 vil blive omdannet fra en rådgivende bestyrelse til at være en ansvarshavende bestyrelse, hvor der bl.a. stilles krav til Banedanmark om, at de skal levere den ydelse, som opfylder operatørernes behov.
Tom Behnke (KF), 2010-04-12:
Det får altså undtagelsens karakter, og det er jo langt bedre, at vi vender lovgivningen på den måde, at udgangspunktet er, at man ikke må være tildækket, frem for at det er som i dag, hvor man i virkeligheden skal møde op, som man er, og så er det kun, hvis dommeren siger, at solbrillerne eller burkaen lige skal tages af, at det sker.
Lars Aagaard (M), 2023-03-15:
Jeg er formand for regeringens grønne udvalg, og selv om jeg vistnok tror, at der ikke er parlamentarisk tradition for sådan at gå alt for dybt ind i, hvad der er på dagsordenen i regeringens interne udvalg, så kan jeg berolige spørgeren med, at vi i regeringens grønne udvalg vil forholde os til Klimarådets rapport.
Morten Østergaard (RV), 2005-03-15:
Er det ikke rigtigt forstået, at det aktivitetsbestemte tilskud reelt set giver mulighed for dem, der er lavproduktive i dag, til at få nogle flere penge, mens de, der er højproduktive og effektive, også på det her område må acceptere, at her er man altså ikke blevet betænkt af forligskredsen?
Mattias Tesfaye (S), 2020-12-01:
Vi er derfor allerede ved at se på en løsning, hvorefter personer, der allerede er i Danmark som medfølgende familie, kan få forlænget deres opholdstilladelse, selv om hovedpersonen opnår dansk statsborgerskab, så længe hovedpersonen har en ansættelse, der ville kunne give opholdstilladelse efter en af erhvervsordningerne.
Kamal Qureshi (SF), 2010-05-06:
Grunden til, at jeg egentlig gerne vil have et meget – hvad skal man sige? – utvetydigt svar fra De Konservative er, at jeg synes, at den her debat med de andre borgerlige ordførere har gjort, at man nærmest får indtryk af, at det bedste for barnet sådan set er at være sammen med sin mor og ikke nødvendigvis sin far.
Troels Lund Poulsen (V), 2003-04-01:
Nu er jeg heldigvis i den situation, at jeg ikke har overværet alt, hvad beskæftigelsesministeren har sagt, men jeg er vidende om, at beskæftigelsesministeren sammen med ligestillingsministeren afventer den rapport, der kommer fra arbejdsmarkedets parter, som vi har drøftet tidligere, og som kommer til sommer, og den glæder jeg mig til at læse.
Per Clausen (EL), 2008-12-05:
Der er på den anden side ingen tvivl om, at hvis regeringen, inden vi får det her forslag til anden behandling, kommer med en plan for, hvordan det kan løses, så behøver vi ikke nødvendigvis at stemme om det, så behøver vi ikke at udsætte regeringen for den ubehagelige situation at komme i mindretal, for det er jo ikke det, det handler om.
Frank Aaen (EL), 2005-05-18:
Det var da lige præcis dem, der gjorde det, som statsministeren efterlyste at Danmark skulle gøre som helhed, nemlig med mod og egen indsats og ud fra idealer gå i kamp til forsvar for demokratiet, hvor andre bøjede sig, herunder det officielle Danmark, herunder det officielle Frankrig, herunder en lang række andre vestlige lande, der bare bøjede sig og ikke greb ind.
Brian Mikkelsen (KF), 2009-12-02:
Derfor er der en specialgruppe, som arbejder med det, og derfor har politiet også held med det, og jeg kan oplyse spørgeren om, at en af missionerne og strategierne er at komme bagmændene til livs, det er hele arbejdet, der handler om det, men det er jo klart, at vi ikke kan offentliggøre det.
Henrik Svane (RV), 1998-04-30:
På en konference forleden dag, hvor både fru Pernille Frahm og jeg deltog, afholdt af Nævnet for Etnisk Ligestilling sagde flere af indlederne, som er nogle af de fremmeste, vi har i Danmark til at forholde sig til menneskerettigheder, at vi var op mod kanten, og på et tidspunkt blev det udtrykt, at man måske var over, og i den sammenhæng gentog jeg, at for mig er det spørgsmålet, om det er sikkert eller ikke sikkert.
Victoria Velasquez (EL), 2024-02-21:
Og hvis man oplever, at vi ikke får det løst lovgivningsmæssigt i dagpengesystemet, mener jeg for det første ikke, at det er rimeligt, at de skal bruge politisk kapital i overenskomstforhandlingerne på noget makværk, vi egentlig burde rette op på herinde fra Christiansborg, og for det andet gør det det jo på samme tid også mindre fleksibelt for de virksomhedsejere, som jo lige nu oplever stor fleksibilitet, ved at de kan sende folk hjem.
Hans Kristian Skibby (DF), 2008-04-24:
Den ene er klart, at over for de kommuner, som ikke via deres budgetter overholder en aftale, som de selv har været med til at indgå, vil der være en individuel sanktionering, og det er simpelt hen for sikre, at kommunerne opfatter en aftale som værende en aftale, og at det er noget, der forpligter hele vejen igennem KL-systemet til gavn for et forhåbentligt også fremtidigt bæredygtigt KL-forhandlingsmandat.
Maja Panduro (S), 2016-01-28:
Der er ikke blot det helt konkrete med, at vi skal passe på med ikke bare at skubbe problemet videre til vores nabo, når vi kystsikrer, men der er afvejningen imellem at bevare vores fantastiske kystlandskab i Danmark, de levende kyster, og samtidig hensynet med at beskytte mennesker og beskytte de værdier, de menneskeskabte værdier, som er der.
Marianne Pedersen (V), 2003-03-19:
, bortset fra at man har ændret niveauet på starthjælpen eller på introduktionsydelsen? I forhold til de flygtninge/indvandrere, som har en svag baggrund, og som er traumatiserede osv., har kommunerne jo stadig væk de samme muligheder i henhold til det her lovforslag, som de havde tidligere.
Anni Svanholt (SF), 1998-10-22:
skal jeg på hans vegne fremføre følgende: SF anser det for vigtigt, at Danmark hurtigt ratificerer traktaten, bl.a. for på den måde at lægge pres på de lande, der ikke har tiltrådt traktaten - specielt Indien og Pakistan - og også selv om Danmark ikke er blandt de 44 lande med potentiale til at fremstille atomvåben, hvis ratifikation kræves, for at traktaten kan træde i kraft. Spørgsmålet er i stedet, hvorfor regeringen har ladet den ligge så længe.
Ole M. Nielsen (KRF), 1999-01-27:
Det er netop et af de miljøelementer i loven, som hr. Mejdahl bad mig om at komme frem med eksempler på: Det er at få besætningstrykket stoppet eller bragt ned i nogle egne af landet, og der er jo andre egne af landet, hvor der er rigelig plads til husdyr.
Per Stig Møller (KF), 2003-04-09:
WHO monitorerer f.eks. helbredssituationen i Taiwan via WHO's regionale kontor i Manila i Filippinerne, og inden for områderne katastrofehjælp og epidemikontrol koordinerer WHO indsatser igennem netværket af samarbejdsorganisationer omfattet af WHO's global outbreak alert and response network.
Morten Bødskov (S), 2022-04-08:
Danmark er en del af Forsvarsfonden i dag, men det, der her er til diskussion, er mulighederne for at være med i bl.a. udviklingssamarbejdet – et stærkere samarbejde, hvor vi kan tiltrække danske industriinteresser, for de ønsker jo at være med her, fordi det giver flere muligheder for at kombinere og tilføre forskning og udviklingsmuligheder finansiering til danske virksomheder til eksempelvis at være med til at gå forrest, når det handler om at bekæmpe cyberkriminalitet, cyberangreb mod Danmark.
Jens Vibjerg (V), 2003-03-27:
I Venstre er vi overbeviste om, at når en lang række andre aktører kommer på banen, det være sig a-kasser, private firmaer store som små, hvor resultataflønningen skal være et bærende princip, så vil vi nå markante forbedringer til gavn for hele beskæftigelsesindsatsen.
Irene Simonsen (V), 2004-01-30:
Hvis f.eks. pedellen på den lokale folkeskole går op og slukker lysene hver aften, når aftenskolerne er færdige, og lukker lokalerne og i samarbejde med ledelsen ikke skønner, at det er vigtigt at have den efteruddannelse, men bruger sine ressourcer på andre måder, så er det jo noget, man kan beslutte selv.
Kristen Touborg (SF), 2005-11-01:
Det er måske netop også derfor, at indenrigs- og sundhedsministeren har valgt at bruge tid på denne rapport op til valget, for så kommer ministeren selvfølgelig ikke galt af sted, og det er jo et væsentligt succesparameter i en tid med kontraktpolitik og »Jersild og Spin«.
Bertel Haarder (V), 2008-02-22:
I forbindelse med evalueringen af skolefritidsordningsområdet i 2004 har Danmarks Evalueringsinstitut sat fokus på lektiestøtteproblematikken i forhold til de yngste skoleelever, og det er blevet fulgt op af regeringens skolestartudvalg, som anbefalede, at fritidsordningerne skal give tid, fred og rum til at læse lektier og tilbyde hjælp på forældreplan.
Per Clausen (EL), 2015-03-27:
Og det hænger sammen med det her med de berømte cocktaileffekter, som lyder rigtig festligt, men som ikke er spor festligt, fordi det handler om, at når man blander den cocktail af hormonforstyrrende stoffer, som vi bliver udsat for i hverdagen, så har det en meget større effekt, end hvis effekterne af dem enkeltvis bare blev lagt sammen.
Pernille Rosenkrantz-Theil (S), 2017-03-24:
Det kan sådan set lyde ret uskyldigt, og det kan lyde ret teknisk, og det er jo altså lige præcis i de detaljer, at djævelen ligger, og de detaljer synes jeg faktisk har været ret svære sådan for alvor at få boret ud, altså hvad konsekvensen af det egentlig vil være.
Margrethe Vestager (RV), 2007-10-04:
Vi har skoleledere, vi har børnehaveledere, vi har folk, som er dybt optaget af og engageret i at løse den opgave, som de har ansvaret for: at sørge for at være en ramme for børns udvikling, at sørge for, at børnene lærer noget, udvikler sig og deltager i et måske stærkere demokrati i skolen - det tror jeg vi kunne være flere der ville ønske blev til virkelighed, i stedet for at de bare bliver udstyret med en ny lærebog.
Uffe Ellemann-Jensen (V), 1998-01-27:
Derfor er jeg glad for, at debatten i dag har vist, at et flertal her i Folketinget ikke vil lade det blive ved, at regeringen bare går fri for videre tiltale i denne sag, medens alene embedsmændenes forhold skal granskes. Debatten her i dag har efterladt mange spørgsmål
Finn Sørensen (EL), 2015-04-30:
Vi er selvfølgelig også åbne for nogle forhandlinger i udvalget, og hvis der kan samles et flertal om en beretning, der kan bringe os længere i retning af tydelighed og klarhed og et krav til kommunerne herom i forhold til noget, som gavner borgernes retssikkerhed, så er vi meget, meget åbne over for det.
Per Clausen (EL), 2006-03-29:
At der skal afsættes 100 mio. kr. til det, er lidt uforståeligt, for jeg tror ikke, det koster så mange penge, men hvis det bare er den sædvanlige metode med at give universiteterne nogle ekstra penge, og hvis man mener, det er nemmere over for finansministeren at komme igennem med 100 mio. kr. ekstra til universiteterne ved at kalde det det her, så for min skyld ingen alarm.
Rune Lund (EL), 2005-12-01:
Der er lande, hvor hver anden kvinde er smittet med hiv og dør af aids, mens børnene er små, hvor børn passer døM025S17191783tojo.fm Page 1757 Friday, February 10, 2006 12:33 PM ende forældre, begraver dem og overlades til sig selv.
Hans Christian Schmidt (V), 2000-02-04:
Jeg vil gerne sige til fru Vibeke Peschardt, at der i hvert fald var noget nyt i denne her tale: Det er første gang, at jeg i forbindelse med det her lovforslag med samtlige høringssvar, og jeg erkender, at det er en ordentlig stak, er stødt på, at nogen mener, at så svært og indviklet er det altså heller ikke.
Jens Peter Vernersen (S), 2003-09-04:
Hvorfor skulle man ikke have mulighed for at bruge sin ordførertale til at oplyse Folketinget om det forløb, der har været her, med de problemer, der har været, bl.a. nævnte jeg, at der havde været fire udkast til betænkning og ét udkast til tillægsbetænkning?
Poul Nyrup Rasmussen (S), 2000-05-25:
De ændringer, vi har lavet i udlændingelovgivningen, er ikke foretaget for at diskriminere folk, men simpelt hen for at sikre en ligestilling mellem mænd og kvinder på danske præmisser, og jeg føler virkelig, at det, vi har gjort, er det rigtige, når jeg tænker på, hvad vi hører af historier fra andre kulturer.
Per Clausen (EL), 2007-04-19:
Den anden mulighed var jo at gå ind på det, som også er nævnt i nogle af de arbejdspapirer, man har, nemlig at det forholder sig på den måde, at EF-Domstolen sådan set siger, at de ikke er overbeviste om, at proportionaliteten i det her er i orden, og at der er nogle ting, der mangler at blive undersøgt og belyst som forudsætning for, at vi kan fastholde den mulighed, vi har for at opretholde bopælspligten.
Aaja Chemnitz Larsen (IA), 2017-10-26:
I Inuit Ataqatigiit opfordrer vi igen regeringen til at fortsætte sin støtte til UArctic, altså til det universitetssamarbejde, der er, fordi vi ønsker, at arktisk forskning skal foregå i Arktis, men også i et tæt samarbejde med andre universiteter rundt omkring i verden og særlig i Arktis.
Ole Stavad (S), 2002-11-27:
Når så man spørger Vestsjællands Amt, hvorfor man vil afvikle et amtsrådsmøde efter nogle helt forkerte præmisser med nogle betingelser og nogle begrænsninger, som gør det umuligt for amtsrådet at træffe de beslutninger i frihed, som amtsrådet ønsker at træffe, fordi man fortolker indenrigsministerens dispensation, så henviser Vestsjællands Amt til møder med indenrigsministeren, til et møde med finansministeren, til offentlige udtalelser fra indenrigsministeren osv. Det er på samme måde, når vi tager spørgsmålet om, hvor man har truet - i citationstegn - med erstatningsansvar, hvis ikke de gjorde det, de fik besked på.
Thor Gunnar Kofoed (V), 2004-03-12:
I første omgang er det sådan, at man opkræver en afgift på 60 kr. pr. hektar, som indgår til promilleafgiftsfondene til at betale i de der sager, hvor man ikke kan finde den ansvarlige. Med hensyn til omlægning og kommentarerne om, at en økolog eventuelt skal starte omlægningen forfra, mener vi, at vi skal gå ind og kigge på det hele, for hvis man nu har f.eks. en økologisk raps, der bliver iblandet gmo-materiale, som kommer lige over grænseværdien, så er det jo ikke nødvendigvis sådan, at landmanden behøver at omlægge hele sin produktion, hvis han ikke dyrker økologisk raps efterfølgende.
Steen Gade (SF), 2006-11-15:
Nu bagefter, hvor alle kan se, at mange elementer var forkerte, og at det altså var en forkert beslutning, der blev truffet, vil jeg spørge statsministeren, om han ikke mener, at de langt over 300 mia. dollars, som er brugt på denne krig, kunne være brugt bedre og med en mere sikker effekt, både når det gjaldt om at få fjernet Saddam Hussein fra magten og få skabt en situation i Irak, hvor fremtidsudsigten er bedre, end den er i dag.
Karin Nødgaard (DF), 2014-06-02:
Jeg kunne egentlig godt tænke mig at høre fru Pernille Skipper, for nu har Enhedslisten været støtteparti for regeringen igennem en længere periode, om det her med satspuljen er noget, man har drøftet, så man har kunnet lægge et pres på regeringen.
Bent Hindrup Andersen (EL), 1997-11-28:
Eller har målsætningen været, at man ville slippe for at beskæftige sig med det i Kulturministeriet? Endelig vil jeg spørge ministeren: Hvad vil ministeren gøre ved det forhold, at vi har et bredt lag af skabende kunstnere herhjemme, som er grundlaget, ja hele vækstlaget, for kvalitet i dansk kunst og kultur - jeg taler om de professionelle kunstnere, som bl.a. har været igennem censurerede udstillinger og lignende forhold - men som har lange perioder uden indtægt, og som ingen muligheder har for bare at opretholde et eksistensniveau på linje med en arbejdsløshedsunderstøttelse?
Morten Messerschmidt (DF), 2009-02-06:
Det er bare en lille smule kedeligt, at man i mellemtiden har vedtaget en lov, som ikke kommer til at dække hovedparten af de problemer, som Lavaldommen åbner for, og at man i mellemtiden har vedtaget en traktat, som sådan set i forhandlingsprocessen åbnede mulighed for, at den her protokol kunne komme på plads.
Frank Aaen (EL), 2005-04-21:
Til spørgsmålet, om vi kan være sikre på, at alle pengene fra det nuværende institut bliver overført til anvendelse inden for det her område, er jeg nødt til at sige til statsministeren, at der er bemærkningerne altså ikke så indlysende klare, for hvis man læser lidt længere ned end der, hvor statsministeren åbenbart nåede til, så står der f.eks., at ud over formuen tilbageføres eventuelle statslige tilskud, som ikke er forbrugt, til staten.
Helene Liliendahl Brydensholt (ALT), 2024-05-15:
Jeg kan stå her på talerstolen, mens min kone sidder på en kontorstol ude i en af landets kommuner, fordi der findes dagtilbud og pasningsordninger til vores børn, og fordi der er andre voksne, der vælger at bruge deres arbejdsliv på at varetage vores børns behov for omsorg og tryghed.
Sjúrður Skaale (JF), 2024-04-19:
Det er jo meget godt at se positivt på tingene og have en positiv tilgang, men hvis ordføreren skulle udpege nogle udfordringer, nogle uenigheder, som vi skal overkomme, og nogle svære ting, hvad ville det så være, hvis man forsøger at se lidt mere realistisk på tingene eller kigger efter udfordringerne?
Line Barfod (EL), 2005-12-08:
Hr. Kristian Thulesen Dahl har jo fået finansministeren med på, at finansministeren skal have en bemyndigelse til at gå ud og skære 3 mia. kr. i kommunerne midt i et budgetår, og Venstre, Konservative og Dansk Folkepartis øvrige folketingsmedlemmer agerer så stemmekvæg på det her.
Eva Møller (KF), 2001-05-08:
Jeg skal straks sige, at vi i Det Konservative Folkeparti er meget tilfredse med, at aftaler på dette område er internationale, da det dels er i overensstemmelse med, at forurening ikke kender grænser, dels har en mærkbar effekt, hvilket det jo oftest ikke har, blot fordi 5 mio. danskere beslutter sig for at ændre adfærd, og sidst, men ikke mindst fordi vi så ikke påfører dansk industri ulige konkurrencevilkår. Jeg ved godt, at der i dette med konkurrencevilkårene ligger en balancegang mellem det at blive stillet over for så store krav, at man kan udvikle nye teknikker, og det at være stillet over for så store krav, at de er næsten umulige at leve op til.
Ida Auken (S), 2012-11-21:
Der er det jo sådan, at nogen skal betale for de kort, der bliver lavet, og søkortene bliver langt hen ad vejen finansieret af den internationale skibsfart, men det, der vil gavne Danmark, danske virksomheder og danske myndigheder, udgør en meget, meget lille del i forhold til de penge, vi bruger til at betale for produktionen af søkort.
Tom Behnke (KF), 2007-05-02:
Det ville ikke være hensigtsmæssigt, hvis terrorister eller potentielle terrorister sådan hver anden dag kunne ringe og spørge: Hvad står der om mig i jeres arkiver? – og ud fra det så ligesom kunne agere og indrette sig efter, hvad efterretningstjenesten ved om de mennesker, som den af gode grunde er nødt til at holde øje med.
Astrid Krag (SF), 2008-04-15:
Lovforslaget her indebærer en række forskellige udvidelser af eksisterende ordninger: en udvidelse af positivlisten, nedsættelse af beløbsgrænsen i 450.000 kr.s-reglen, en udvidelse af greencard-ordningen, så man både kan søge og tage arbejde med greencard, indførelse af lettere adgang til jobskifte, en særlig koncernopholdstilladelse og mulighed for, at udlændinge, der ikke kan få deres opholdstilladelse forlænget, kan blive i Danmark, hvis de arbejder 2 år for samme arbejdsgiver.
Kristian Jensen (V), 2009-04-30:
Der er ingen tvivl om, at omlægningen af bilbeskatningen vedrørende taxabranchen vil give en adfærdsændring hos taxabranchen, i forhold til hvad det er for nogle biltyper, de køber, primært i retning af, at de køber biltyper, der i højere grad lever op til moderne normer og krav om miljøteknologi.